**אלפונסו החמישי, מלך אראגון** (בספרדית: **Alfonso V de Aragón**‏; 1396 - 27 ביוני 1458) היה מלך אראגון בין השנים 1416–1458, ומלך נאפולי בין השנים 1442–1458.

ביוגרפיה
--------

אלפונסו החמישי נולד במדינה דל קמפו בשנת 1396, והיה בנם של פרננדו הראשון, מלך אראגון ולאונור אורקה מקסטיליה, רוזנת אלבורקרקה, בתם של סנצ'ו אלפונסו, הרוזן הראשון מאלבורקרקה וביאטריש, רוזנת אלבורקרקה.

בשנת 1416 מת אביו פרננדו הראשון, מלך אראגון, ואלפונסו עלה לשלטון במקומו. בשנת 1421 הכירה ג'ובאנה השנייה, מלכת נאפולי באלפונסו כיורשה, ובעקבות כך הלך אלפונסו לנאפולי, שם התעמת עם לואי השלישי, דוכס אנז'ו שהיה אף הוא טוען לכתר. מכיוון שלואי נתמך על ידי האפיפיור מרטינוס החמישי, הכריז אלפונסו על תמיכתו באנטי-אפיפיור בנדיקטוס השלושה עשר. בשנת 1423 התכחשה ג'ובאנה להכרתה באלפונסו כיורשה, והכירה בלואי מאנז'ו כיורשה. בתגובה לכך ניסה אלפונסו לתפוס את השלטון, אולם נאלץ לסגת עקב קואליציה חזקה שהוקמה נגדו. בהמשך אותה שנה נאלץ אלפונסו לחזור לאראגון, שבה פרצה מלחמה בין אחיו פדרו מאראגון, רוזן אלבורקרקה לבין ממלכת קסטיליה, ובדרכו לשם הרס את מרסיי שהייתה מעוז של לואי מאנז'ו.

בשנת 1424 הובסו כוחות אראגון על ידי קואליציה שהונהגה על ידי פרנצ'סקו ספורצה, וג'ובאנה השנייה חזרה והשתלטה על נאפולי. לאחר מותה של ג'ובאנה השנייה בשנת 1435, ירש אותה רנה מאנז'ו, אולם האפיפיור אאוגניוס הרביעי התנגד לכך. אלפונסו ניסה לנצל את ההזדמנות ולכבוש את נאפולי, אולם הובס בקרב פונזה על ידי כוחותיו של פיליפו מריה ויסקונטי ונלקח בשבי. בהיותו בשבי הרשים אלפונסו את פיליפו מריה ויסקונטי, ושכנע אותו שישחרר אותו ושלא יתערב בסכסוך בנאפולי. בשנת 1436 ניסה שוב אלפונסו לכבוש את נאפולי, אולם כשל במשימה. בשנת 1438 הגיע רנה מאנז'ו לנאפולי ותפס את השלטון, ובשנת 1439 נהרג אחיו של אלפונסו - פדרו מאראגון, רוזן אלבורקרקה בקרב אל מול כוחותיו של רנה, ומשום כך חתם אלפונסו על הסכם הפסקת אש עם רנה.

בשנת 1441 חזר אלפונסו והטיל מצור על נאפולי, וב-2 ביוני 1442 פינה רנה את העיר ואלפונסו הוכתר כ**אלפונסו הראשון, מלך אראגון**. בשנת 1446 כבש אלפונסו את סרדיניה, ולאחר מכן השיג את הסכמת האפיפיור אאוגניוס הרביעי שבנו פרדיננדו יירש את ממלכת נאפולי לאחר מותו.

בשנת 1448 תמך אלפונסו בסקנדרבג, שליט אלבניה, וסייע לו להדוף את כוחותיו של מהמט השני, סולטאן האימפריה העות'מאנית, ובתמורה הפך סקנדרבג לואסל של אלפונסו בשנת 1451.

ב-27 ביוני 1458 מת אלפונסו בנאפולי, בזמן שתכנן לפלוש לג'נובה. את ממלכת אראגון יחד עם סיציליה וסרדיניה ירש אחיו חואן השני, מלך אראגון, ואילו את ממלכת נאפולי ירש בנו הלא חוקי פרדיננדו הראשון, מלך נאפולי.

משפחתו
------

ב-12 ביוני 1415 התחתן אלפונסו עם מריה מקסטיליה, מלכת אראגון, בתם של אנריקה השלישי, מלך קסטיליה וקתרין מלנקסטר, אך לא היו לו ילדים ממנה.

אלפונסו החזיק בכמה פילגשים, ומפילגשו גירלדונה קרלינו נולדו לו שלושה ילדים:

* פרדיננדו הראשון, מלך נאפולי (1423–1494)
* מריה ד'אראגונה (1424–1449), התחתנה עם לאונלו ד'אסטה, מרקיז פררה
* לאונור ד'אראגונה, התחתנה עם מרצאנו, דוכס סקואילצ'ה

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| אנריקה השני, מלך קסטיליה |   | חואנה מנואל מקסטיליה |   | פדרו הרביעי, מלך אראגון |   | אלאונורה מסיציליה |   | אלפונסו האחד עשר, מלך קסטיליה |   | לאונור דה גוסמאן |   | פדרו הראשון, מלך פורטוגל |   | אינש דה קסטרו |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | חואן הראשון, מלך קסטיליה |   |   |   |   |   | לאונור מאראגון, מלכת קסטיליה |   |   |   |   |   | סנצ'ו אלפונסו, הרוזן הראשון מאלבורקרקה |   |   |   |   |   | ביאטריש, רוזנת אלבורקרקה |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | פרננדו הראשון, מלך אראגון |   |   |   |   |   |   |   |   |   |   |   |   |   | לאונור אורקה מקסטיליה, רוזנת אלבורקרקה |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **אלפונסו החמישי, מלך אראגון** |
|

ראו גם
------

* מלכי אראגון

קישורים חיצוניים
----------------

ויקישיתוף מדיה וקבצים בנושא **אלפונסו החמישי, מלך אראגון** בוויקישיתוף
* אלפונסו החמישי, מלך אראגון, באתר "Find a Grave" (באנגלית)
* אלפונסו החמישי, מלך אראגון, באתר אנציקלופדיה בריטניקה (באנגלית)
* אלפונסו ה-5, (1396-1458), מלך אראגון, דף שער בספרייה הלאומית

|  |
| --- |
| **אלפונסו החמישי, מלך אראגון**  בית טראסטמרה  נולד: 1396 מת: 27 ביוני 1458 |
| **פרננדו הראשון, מלך אראגון** | **ממלכות אראגון, ולנסיה, מיורקה, סיציליה, וסרדיניה  רוזנויות ברצלונה, רוסיון, וסרדניה  1416–1458** | **חואן השני, מלך אראגון** |
| **רנאטו הראשון, מלך נאפולי** | **ממלכת נאפולי  1442–1458** | **פרדיננדו הראשון, מלך נאפולי** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007257504505171
* BIBSYS: 12043540
* BNE: XX826009
* BnF: cb13322037b (data)
* CANTIC: a10394588
* GND: 118648098
* ICCU: CFIV149125
* ISNI: 0000 0003 9577 2582
* LCCN: n83234911
* NKC: jo20191060647
* NLG: 153115
* NLP: A24730312
* NTA: 070962014
* RERO: 02-A006496883
* SUDOC: 035564040
* ULAN: 500373207
* VIAF: 74665955
* WorldCat: lccn-n83234911

 |